દૂર દેશાવરથી આવેલા ફાર્બસને ગુજરાતનાં સ્થાપત્યોમાં એનો ભવ્ય ભૂતકાળ દેખાયો, તો ગુજરાતના જ્ઞાનભંડારોમાં રહેલા ગ્રંથોમાં ઈતિહાસના પ્રભાવશાળી તેજનો અનુભવ થયો. ગુજરાતના ઈતિહાસને શોધવા માટે એ તાર-ટપાલ અગાઉના જમાનામાં ખાસ માણસ મોકલીને દલપતરામને વઢવાણ તેડું મોકલ્યું અને એ પછી બંને ગાઢ મિત્રોની માફક જીવનભર જીવ્યા. ગુજરાતી સાહિત્ય માટેનું ફાર્બસનું અનન્ય તથા અને મહત્વનું પ્રદાન એટલે ‘રાસમાળા’નું સંપાદન. ૮ મી સદીથી માંડીને અંગ્રેજોના આગમન સુધીનો ગુજરાતના રાજવંશો, ઐતિહાસિક પ્રસંગો અને ગુજરાતી લોકસાહિત્યનો સંશોધાત્મક ઐતિહાસિક વર્ણનગ્રંથ બે વિભાગમાં ઘણી મહેનત સાથે ફાર્બસે તૈયાર કર્યો. અનેક હસ્તપ્રતો, પુસ્તકો, અને સરકારી દસ્તાવેજોનો અભ્યાસ કર્યો, સાથે સાથે ઘણી જગ્યાઓએ પગપાળા પ્રવાસ કરીને જૈન દેરાસરોમાં સંગ્રહિત દુર્લભ હસ્તપ્રતો જાતે વાંચી અને ગુજરાતનો ઈતિહાસ ગીતો-કથાઓમાં વર્ણવતા લોકકવિઓની વ્યક્તિગત મુલાકાતો કરી માહિતી અને પુરાવાઓ એકત્ર કર્યા. એટલે તો કહેવાય છે કે